MTS GOLD เผย “ทองไทย” ไตรมาสสุดท้าย ลุ้นแตะ 3 หมื่นอีกรอบ ก่อนขยับถึง 3.4 หมื่น ปีหน้า!
นพ.กฤชรัตน์ หิรัณยศิริ ประธานกรรมการฝ่ายบริหารกลุ่มบริษ …
7 ต.ค. 2563

นพ.กฤชรัตน์ หิรัณยศิริ ประธานกรรมการฝ่ายบริหารกลุ่มบริษัท เอ็มทีเอส โกลด์ แม่ทองสุก คาดว่าราคาทองคำในไตรมาสที่ 4 ปีนี้ มีโอกาสกลับทดสอบ 2,000 เหรียญ หรือ 2,070 เหรียญได้อีกครั้งหนึ่ง หรือหากเทียบเท่าราคาทองคำไทยอาจจะอยู่บริเวณใกล้เคียง 30,000 บาท/บาททองคำ
ทั้งนี้ ในไตรมาสที่ 4 ปีนี้ ราคาทองคำมีแนวโน้มที่จะปรับตัวสูงขึ้นได้ และสิ่งที่สำคัญที่คาดว่าจะต้องมีในช่วงปลายปี 2563 โดยในเรื่องแพ็คเกจกระตุ้นเศรษฐกิจจากทางสหรัฐฯมีแนวโน้มจะหนุนให้ทองคำปรับตัวสูงขึ้น รวมทั้งการที่เฟดมีการอัดฉีด QE มาแล้วอีก 4 ล้านล้านเหรียญปีนี้ ที่รวมของเดิมแล้วประมาณ 7 ล้านล้านเหรียญ และ คาดว่าน่าจะมีการอัดฉีดเพิ่มอีก 1.5 ล้านล้านเหรียญ
ขณะที่การตกลงกันระหว่างพรรคเดโมแครตและรีพับลิกัน ยังมีความสับสนไม่แน่นอน ทำให้ดอลลาร์มีการแกว่งตัว และราคาทองคำมีความไม่แน่นอนค่อนข้างมาก ซึ่งราคาทองคำน่าจะมีการ Bottom out จากการปรับฐานในช่วงเดือนส.ค. – ก.ย. โดยมีการ U-Turn กลับบริเวณ 1,850 เหรียญ
ส่วนในปี 2564 คาดว่าราคาทองคำน่าจะขึ้นได้ไม่น้อยกว่า 10% จากปี 2563 ที่คาดว่าทั้งปีจะขึ้นได้ประมาณ 28% ซึ่งหากประเมินว่าราคาทองคำในช่วงสิ้นปีจะจบที่ประมาณ 2,000 เหรียญ ก็คาดว่าปีหน้ามีโอกาสเห็นราคาทองคำขึ้นเหนือ 2,200 เหรียญขึ้นไปถึง 2,300 เหรียญ จากปัจจัยการเกื้อหนุนของทองคำจะมีอย่างมากต่อไป
สำหรับราคาทองคำไทยปีหน้าเมื่อวิเคราะห์จากภาพขององค์รวมแล้ว ยังคิดว่าราคาทองคำน่าจะสามารถปรับขึ้นและทองคำไทยในปีหน้ามีโอกาสที่จะเห็นทองคำแตะที่ระดับ 33,000  34,000 บาท/บาททองคำ ขณะที่ทองคำตลาดโลกน่าจะมีความผันผวน +/- ระหว่าง 2,000  2,300 เหรียญ/ออนซ์